CELEX: 62016CA0444
Language: el
Date: 2017-06-15 00:00:00
Title: Συνεκδικασθείσες υποθέσεις C-444/16 και C-445/16: Απόφαση του Δικαστηρίου (ένατο τμήμα) της 15ης Ιουνίου 2017 [αιτήσεις του Cour d’appel de Mons (Βέλγιο) για την έκδοση προδικαστικής αποφάσεως] — Immo Chiaradia SPRL (C-444/16), Docteur De Bruyne SPRL (C-445/16) κατά État belge (Προδικαστική παραπομπή — Οδηγία 78/660/ΕΟΚ — Ετήσιοι λογαριασμοί εταιριών ορισμένων μορφών — Αρχή της πραγματικής εικόνας — Αρχή της συνέσεως — Εταιρία εκδότρια δικαιώματος προαιρέσεως επί μετοχών που καταχωρίζει λογιστικά ως έσοδο το τίμημα της διαθέσεως του δικαιώματος προαιρέσεως κατά τη διάρκεια της λογιστικής χρήσεως κατά την οποία αυτό ασκείται ή κατά τη λήξη της διαρκείας ισχύος του)

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/19
            
         Απόφαση του Δικαστηρίου (ένατο τμήμα) της 15ης Ιουνίου 2017 [αιτήσεις του Cour d’appel de Mons (Βέλγιο) για την έκδοση προδικαστικής αποφάσεως] — Immo Chiaradia SPRL (C-444/16), Docteur De Bruyne SPRL (C-445/16) κατά État belge
   (Συνεκδικασθείσες υποθέσεις C-444/16 και C-445/16) (1)
   
   ((Προδικαστική παραπομπή - Οδηγία 78/660/ΕΟΚ - Ετήσιοι λογαριασμοί εταιριών ορισμένων μορφών - Αρχή της πραγματικής εικόνας - Αρχή της συνέσεως - Εταιρία εκδότρια δικαιώματος προαιρέσεως επί μετοχών που καταχωρίζει λογιστικά ως έσοδο το τίμημα της διαθέσεως του δικαιώματος προαιρέσεως κατά τη διάρκεια της λογιστικής χρήσεως κατά την οποία αυτό ασκείται ή κατά τη λήξη της διαρκείας ισχύος του))
   (2017/C 277/25)
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons
   
      Διάδικοι στην υπόθεση της κύριας δίκης
   
   Immo Chiaradia SPRL (C-444/16), Docteur De Bruyne SPRL (C-445/16)
   
      κατά
   
   État belge
   
      Διατακτικό
   
   Οι αρχές της πραγματικής εικόνας και της συνέσεως που καθιερώνονται αντιστοίχως στο άρθρο 2, παράγραφος 3, και στο άρθρο 31, παράγραφος 1, στοιχείο γʹ, της οδηγίας 78/660/ΕΟΚ του Συμβουλίου, της 25ης Ιουλίου 1978, βασιζομένης στο άρθρο [50, παράγραφος 2, στοιχείο ζʹ, ΣΛΕΕ], περί των ετησίων λογαριασμών εταιριών ορισμένων μορφών, όπως τροποποιήθηκε με την οδηγία 2003/51/EΚ του Ευρωπαϊκού Κοινοβουλίου και του Συμβουλίου, της 18ης Ιουνίου 2003, έχουν την έννοια ότι δεν αντιβαίνει σε αυτές μέθοδος λογιστικής καταχωρίσεως κατά την οποία εταιρία που έχει εκδώσει δικαίωμα προαιρέσεως επί μετοχών καταχωρίζει στα λογιστικά της βιβλία ως έσοδο το τίμημα της διαθέσεως αυτού του δικαιώματος προαιρέσεως κατά τη διάρκεια της λογιστικής χρήσεως κατά την οποία ασκείται το εν λόγω δικαίωμα προαιρέσεως ή κατά τη λήξη της διάρκειας ισχύος του.
   
      (1)  ΕΕ C 410 της 7.6.2016.